ועדת הכנסת, כנסת 20, פרוטוקול מספר 28, 2015-07-27 09:00

דוד ביטן: בוקר טוב, אני פותח את הישיבה.

דוד ביטן: נתחיל בהגדלת מספר חברים בוועדת העבודה, הרווחה והבריאות.

דוד ביטן: בישיבה הקודמת הגדלנו מ-11 ל-15.

דוד ביטן: נציגי הקואליציה נבחרו, נציגי האופוזיציה – חיכינו.

דוד ביטן: יש כבר?

אחמד טיבי: אדוני יושב-ראש, נציג הרשימה המשותפת בוועדת העבודה: איימן עודה.

דוד ביטן: והבנתי שאורלי לוי היא הנציגה השנייה.

דוד ביטן: נכון?

אחמד טיבי: כנראה.

אחמד טיבי: אני הפסקתי לייצג את המחנ"צ באופן זמני.

אחמד טיבי: אם מישהו מהמחנ"צ פה, שיגיד.

דוד ביטן: התוספת לשמות מטעם האופוזיציה היא: אורלי לוי מישראל ביתנו ואיימן עודה מהרשימה המשותפת.

דוד ביטן: אז מי בעד הגדלה, עם השמות שדיברנו בישיבה הקודמת?

דוד ביטן: בעד – רוב

דוד ביטן: הבקשה להגדלת מספר החברים בוועדת העבודה, הרווחה והבריאות אושרה.

דוד ביטן: מכיוון שיושב-ראש ועדת הפנים צריך ללכת, הזמנתי אותו לנושא העברת הוועדות ממשרד הפנים למשרד האוצר.

דוד ביטן: הודעת לי משהו בעל-פה, ואני רוצה שתודיע את זה פה, שאנחנו לא קיבלנו סתם החלטה באוויר.

דוד אמסלם: ביקשו ממני לדון בעניין.

דוד אמסלם: מבחינת לוחות הזמנים לא יכולתי – אני פשוט עמוס עד היציאה.

דוד אמסלם: ביקשתי מדוד שיוביל את הסיפור הזה וראיתי את זה כדבר טכני שיעבור לכאן.

דוד ביטן: מה ביררת?

<ארבל אסטרחן: - - -

דוד ביטן: לא, לא.

דוד ביטן: עזבי, אנחנו כבר הגענו לסיכום עם היועץ המשפטי, אז חבל על ה - - -

<ארבל אסטרחן: הוא צריך רק עם מישהו שהוא מסמיך.

<ארבל אסטרחן: אבל אומרת מנהלת הסיעה שהוא נמצא בכנסת, אז - - -

דוד ביטן: יואל חסון, שהגיש את הרביזיה, לא פה.

<ארבל אסטרחן: אם הוא הסמיך מישהו, הוא יכול לנמק.

<ארבל אסטרחן: אם לא, הוא צריך להגיע בעצמו.

דוד ביטן: אז שיגיד לך בטלפון שהוא מסמיך את איילת, נו.

איילת נחמיאס ורבין: אני יכולה לנמק.

דוד ביטן: שנייה, רגע.

דוד ביטן: פה עניין בעייתי.

דוד ביטן: פה הכול תקנון.

דוד ביטן: אנחנו ככה כל היום עם התקנון.

איילת נחמיאס ורבין: לא.

איילת נחמיאס ורבין: אתה יודע את עמדתי בעניין התקנון, היושב-ראש.

איילת נחמיאס ורבין: אנחנו נדבר על זה.

דוד ביטן: אני יודע.

דוד ביטן: הוא מסמיך בטלפון מישהו?

דוד ביטן: שיסמיך את איילת, נו.

איילת נחמיאס ורבין: הנה, זהבה מסמיכה אותי.

איילת נחמיאס ורבין: אתה יודע מה זה הסמכה מזהבה?

איילת נחמיאס ורבין: עם כל הכבוד ליואל, מוותיקי חברי הכנסת, זאת ה-הסמכה.

דוד אמסלם: יש איזושהי התנגדות עקרונית להעביר את זה?

איילת נחמיאס ורבין: כן.

איילת נחמיאס ורבין: אל"ף, היתה התנגדות - - -

דוד ביטן: בסדר.

דוד אמסלם: בוא נשמע למה.

דוד ביטן: הם חוזרים על אותה מנטרה.

דוד ביטן: אנחנו, בגדול, נקבל את הרביזיה ונעביר את זה לוועדת הרפורמות.

דוד ביטן: בסדר?

איילת נחמיאס ורבין: ועדת הרפורמות הוקמה?

דוד ביטן: הוקמה, אבל אנחנו נעביר את החוק הזה - - -

איילת נחמיאס ורבין: אל תבדר אותי.

איילת נחמיאס ורבין: ועדת הרפורמות לא הוקמה.

<ארבל אסטרחן: איך היא תיקרא, הוועדה הזו?

<ארבל אסטרחן: היום היא נקראת: הוועדה להצעת חוק התחדשות עירונית - - -

איילת נחמיאס ורבין: דודי, הוסמכתי.

דוד ביטן: אבל הגישו רביזיה על זה.

תמר זנדברג: אין דיון ברביזיה?

איילת נחמיאס ורבין: כן, אבל הייתי צריכה להיות מוסמכת על-ידי - - -

תמר זנדברג: את היית צריכה להיות מוסמכת – בסדר.

תמר זנדברג: אבל חברי כנסת שרוצים, לא יכולים לדבר?

דוד ביטן: רק זה שהגיש, ואני מגיב.

תמר זנדברג: אחרי זה שהגיש?

דוד ביטן: לא, לא חובה.

דוד ביטן: את רוצה לדבר – אני אתן לך, אבל לא חובה.

דוד ביטן: בואי נתחיל מזה.

תמר זנדברג: אני מבקשת מאדוני היושב-ראש.

דוד ביטן: בסדר גמור.

דוד ביטן: לא תהיה בעיה.

דוד ביטן: אבל תני לה קודם כל להציג.

איילת נחמיאס ורבין: אני שמחה שיושב-ראש ועדת הפנים נמצא כאן כדי שאנחנו גם נוכל לסבר את אוזנו מה הטריד אותנו.

דוד אמסלם: ברשותך, אני רוצה להגיד משפט לפני כן.

דוד אמסלם: אני מנהל את הוועדה לא באופן פוליטי, אלא ענייני.

איילת נחמיאס ורבין: אני מסכימה אתך.

איתן כבל: זה לא עוזר לוועדת הכלכלה.

דוד אמסלם: אני רציתי להתייעל כאן.

דוד אמסלם: לא היה לי זמן, אמרתי לדוד: בוא, תן כתף.

דוד אמסלם: אז הוא הסכים.

דוד אמסלם: זה בא ממקום טוב.

איילת נחמיאס ורבין: קודם כל, דודי, אני רוצה להגיד לך: אני ישבתי בשתי ישיבות שאתה ניהלת, ואני חושבת שאתה מנהל אותן מאוד יפה.

איילת נחמיאס ורבין: זה לא קשור לעניין עצמו.

דוד ביטן: אני אתייחס לחוות-דעת.

דוד ביטן: למרות שקיבלתי את העמדה של היועץ המשפטי, אני אגיב לחוות-הדעת שאני לא מסכים לה.

איילת נחמיאס ורבין: חברי היקר, אתם נותנים לי את זכות הדיבור ולוקחים לי את זכות הדיבור, נותנים לי את זכות הדיבור ולוקחים לי את זכות הדיבור.

איילת נחמיאס ורבין: תנו לי לדבר.

דוד ביטן: נו, דברי.

דוד ביטן: תציגי את העניין, שלוש דקות.

איילת נחמיאס ורבין: אפילו בפחות.

איילת נחמיאס ורבין: אני רוצה להגיד לכם בדיוק למה הוגשה הרביזיה.

איילת נחמיאס ורבין: היועצת המשפטית של הוועדה, ארבל אסטרחן, הציגה מאוד-מאוד יפה את העניין.

איילת נחמיאס ורבין: מדובר בלב-לבה של ועדת הפנים, בסופו של דבר.

איילת נחמיאס ורבין: מבין כל החוקים שאפשר לשנע בין ועדות – ויש כאלה, דודי אתה צודק – מדובר במשהו שהוא באמת בלבה של ועדת הפנים, ואנחנו לא חשבנו שהגישה היא נכונה.

איילת נחמיאס ורבין: ובטח לא חשבנו שוועדת הכנסת, שעוסקת בנושאים כאילו פרוצדורליים, כי פרוצדורה זה הרבה פעמים המהות, אבל עוסקת בנושאי פרוצדורליים, לא יכולה לעסוק - - -

דוד ביטן: זה חוק פרוצדורלי לגמרי.

דוד ביטן: אין פה שום דבר מהותי.

דוד ביטן: כּוּלה להעביר.

דוד ביטן: תיכף אני אתייחס לזה.

איילת נחמיאס ורבין: העניין הוא לא כל-כך פרוצדורלי כפי שהציג את זה היושב-ראש.

איילת נחמיאס ורבין: דבר שני, יש פה איזשהו עניין שדוד, יו"ר ועדת הכנסת, אמר בצורה עניינית אמר: זה בסך-הכול דיון אחד.

איילת נחמיאס ורבין: תגיד לי, איך אפשר לדעת שתיקון כזה לחוק יהיה דיון אחד?

דוד ביטן: דיון ורבע.

איילת נחמיאס ורבין: איך אפשר לדעת דבר כזה, דודי?

דוד ביטן: כי רואים, מה?

איילת נחמיאס ורבין: דוד, אי אפשר באמת לדעת דבר כזה.

איילת נחמיאס ורבין: וזה אפילו לא אחראי להגיד דבר כזה.

איילת נחמיאס ורבין: ולכן, התקבלה פה איזושהי החלטה, הוגשה רביזיה על-ידי חברי, חבר הכנסת יואל חסון.

איילת נחמיאס ורבין: אנחנו עדיין איתנים בעמדתנו שהוועדה שהיתה צריכה לקיים את הדיון בהצעת החוק הזו היא ועדת הפנים.

איילת נחמיאס ורבין: ואגב, שורה תחתונה: הממשלה רוצה להעביר רפורמות?

איילת נחמיאס ורבין: יפה מאוד – יתכבדו הוועדות ויעבדו בהתאם, ויש גם ראשון וחמישי.

איילת נחמיאס ורבין: ומה לעשות?

איילת נחמיאס ורבין: הממשלה רצה להעביר השבוע את כל החקיקה?

איילת נחמיאס ורבין: חברים, נתגלה כוכב לכת חדש, ואומרים שהחיים שם הם כמו על כדור-הארץ.

איילת נחמיאס ורבין: יכול להיות שהממשלה תבקש להעביר חוק שאנחנו צריכים גם שם לנגוס איזשהו נתח השבוע, לפי כמות החוקים שמביאים השבוע.

דוד ביטן: את מתווה הגז נעביר לירח.

איילת נחמיאס ורבין: יכול להיות שגם את זה צריך להעביר לוועדת רפורמות.

דוד ביטן: קודם כל, בישיבה הקודמת היועצת המשפטית אמרה במפורש שכל ועדה, על-פי התקנון, יכולה לדון בכל נושא.

דוד ביטן: היא לא ממליצה כי זה תקדים, אבל כל ועדה יכולה והסמכות היא בידינו.

איילת נחמיאס ורבין: היא ממליצה: לא.

איילת נחמיאס ורבין: היא לא: לא ממליצה.

דוד ביטן: היא ממליצה: לא, כי זה תקדים, אבל כל ועדה יכולה לדון.

דוד ביטן: אי אפשר לבוא אלינו כל היום ולהגיד לנו – למרות שאני מוכן לקבל את הרביזיה, אמרתי, מפאת כבוד היועץ המשפטי של הכנסת.

דוד ביטן: אבל אני רוצה רק להסביר כי אני חושב שאני צודק.

דוד ביטן: למה?

דוד ביטן: אי אפשר לומר שאיפה שהתקנון אומר מה מותר ומה אסור, אנחנו מוגבלים, ואיפה שהוא לא אומר שמותר, אנחנו גם מוגבלים.

דוד ביטן: הרי בסופו של דבר, התקנון הוא פרוצדורלי, הוא צריך לסייע לנו.

דוד ביטן: הוא לא צריך להגביל אותנו כל היום.

דוד ביטן: זה דבר ראשון.

דוד ביטן: דבר שני, היועץ המשפטי, גם בחוות-הדעת, הוא לא אומר שאסור לנו.

דוד ביטן: הוא נוקט הליך של בג"ץ: הוא אומר, אני מסתכל עכשיו על הנימוקים שלכם, והנימוקים שלכם לא סבירים לצורך ההעברה.

דוד ביטן: זה מה שהוא אומר.

דוד ביטן: ועדת הפנים הסכימה להעביר, היא ויתרה על הסמכות שאת מדברת עליה, שזה בלב-לבה.

דוד ביטן: זה לא לב-לבה כי זה חוק פרוצדורלי, הוא לא חוק מהותי.

איילת נחמיאס ורבין: חוק התכנון והבנייה הוא חוק מהותי מאוד.

דוד ביטן: רגע.

דוד ביטן: גם הנושא של יעילות הדיון כיוון שהוועדה לא יכולה לדון – יעילות הדיון וסיום מהיר של דיון בחוק פרוצדורלי שיש ו היבטים מהותיים, כיוון ששר האוצר אומר:

דוד ביטן: אם לא נעשה את זה מהר - - -

איילת נחמיאס ורבין: אבל דוד, לכן יש עוד ימים בשבוע, יקירי.

דוד ביטן: רגע, אבל למה את מפריעה לי?

איילת נחמיאס ורבין: כי אתה הפרעת לי.

דוד ביטן: אמרנו שזה חריג.

דוד ביטן: אני אתן לך דוגמה: הרי אי אפשר לגלגל עיניים למעלה.

דוד ביטן: הנושא של ועדה מיוחדת זה בדיוק אותו דבר.

דוד ביטן: ועדה מיוחדת מה עושה?

דוד ביטן: לוקחת נושא שהוא בלב-לבה של ועדה, ומקימה ועדה מיוחדת וגם בלי הסכמת הוועדה.

דוד ביטן: ופה היתה הסכמה.

דוד ביטן: לכאורה, יכולתי להחליט שוועדת הכנסת היא ועדה מיוחדת לעניין הזה.

דוד ביטן: אז זה אותו דבר, אותם ח"כים יושבים.

דוד ביטן: בואו לא ניתמם, הנימוקים הם בסדר כי הנימוקים הם נימוקים פרוצדורליים בדיוק כמו שהתקנון הוא פרוצדורלי.

דוד ביטן: יעילות הדיון וסיום מהיר של דיון כשוועדה לא יכולה לדון, זה נימוק ראוי.

איילת נחמיאס ורבין: אנחנו פשוט לא השתכנענו מזה שהוועדה לא יכולה לדון, עם כל הכבוד ליושב-ראש ועדת הפנים.

דוד ביטן: רגע, את לא מקשיבה.

דוד ביטן: אמרתי שכמו שאנחנו יכולים להקים ועדה מיוחדת, לקחת סעיף שהוא מהותי להחלטת ועדה, כך אנחנו יכולים לקבוע שוועדת הכנסת יכולה לעשות - - -

דוד אמסלם: את לא סומכת עלי?

דוד אמסלם: - - -

איילת נחמיאס ורבין: אני סומכת עליך מאוד.

איילת נחמיאס ורבין: אני חושבת שעשית טעות בעניין ואני אסביר לך אחר-כך למה.

דוד ביטן: אתם מתעקשים על ועדת הפנים למרות שוועדת הפנים לא יכולה לדון זה?

דוד ביטן: אני מציע להעביר את זה לוועדה של אלי כהן.

איילת נחמיאס ורבין: הוועדה לא הוקמה.

דוד ביטן: אנחנו עכשיו נחליט.

דוד ביטן: זה בסדר.

דוד ביטן: דיברתי עם היועץ המשפטי של הכנסת והוא אמר שאין בעיה.

דוד ביטן: תהיה החלטת מליאה בעניין הזה.

איילת נחמיאס ורבין: אני יודעת מה זה התחדשות עירונית.

איילת נחמיאס ורבין: זה לא תיקון מספר 104.

איילת נחמיאס ורבין: אבל בסדר.

דוד ביטן: היועץ המשפטי של הכנסת אמר לי שאין בעיה להחליט שזה יועבר לשם, ונביא את זה להחלטת המליאה.

דוד ביטן: זה הכול.

<ארבל אסטרחן: מרחיבים את הסמכויות, משנים את הסמכויות שלה - - -

דוד ביטן: משנים את הסמכויות.

דוד ביטן: זה שום דבר, חבר'ה.

דוד אמסלם: דרך אגב, זה חייב להיות היום בגלל שזה צריך לעבור למליאה, גם להצבעות.

איילת נחמיאס ורבין: אני מבינה את זה.

איילת נחמיאס ורבין: אני חושבת שהיה צריך לקיים אתמול דיון בוועדת הפנים.

דוד אמסלם: אתמול היה תשעה באב.

איילת נחמיאס ורבין: סליחה, אני מתנצלת.

איילת נחמיאס ורבין: אתה צודק.

איילת נחמיאס ורבין: ביום חמישי לפני כמה ימים.

דוד ביטן: מרב, אתם מסכימים לזה או לא?

מרב מיכאלי: לא, אנחנו נצביע נגד.

מרב מיכאלי: אבל יש לך רוב.

דוד ביטן: עזבי, אני מנסה להגיע לפשרה.

תמר זנדברג: אדוני היושב-ראש, אני רק רוצה להעיר את תשומת לב הוועדה לשני דברים, וכתוצאה מזה המסקנה.

תמר זנדברג: אל"ף, ועדת הכנסת היא לא ועדה טכנית וגם החוק הזה הוא לא טכני ולא פרוצדורלי.

תמר זנדברג: זה חוק מאוד-מאוד מהותי, שהליבה שלו היא העברת סמכויות התכנון והבנייה משר הפנים לשר האוצר, ולב-לבה של ההעברה הזו הוא שאלת המינויים של יושבי-ראש הוועדות המחוזיות.

תמר זנדברג: לפיכך נתכנסנו.

דוד ביטן: מה מהותי כל-כך?

דוד ביטן: מחליפים את הבן-אדם.

דוד ביטן: זה הכול.

תמר זנדברג: זה לא דבר טכני ולא פרוצדורלי.

תמר זנדברג: זה דבר סוּפּר-מהותי.

תמר זנדברג: זה אחד מהנושאים שעומדים בלב-לבה של הבטחת שר האוצר לפתרון משבר הדיור, ויש על זה ויכוח מאוד-מאוד גדול בכלל על עצם העניין, אם העברת סמכויות כאלה לשר האוצר זה הדבר הראוי.

תמר זנדברג: כיוון שמדובר בנושא כל-כך חשוב, וכיוון שהוא כל-כך בליבת עבודתה של ועדת הפנים, נדמה לי שהדיון שצריך להתנהל כאן זה לא שאלה שוועדת הפנים תדחק את זה מגבולותיה ואנחנו פה נדון לאן כן כמו איזה כדור פינג-פונג.

דוד ביטן: אז זה יעבור לפגרה, ואז זה ידחה לעוד ארבעה חודשים.

תמר זנדברג: אנחנו צריכים לדון למה ועדת הפנים לא יכולה.

תמר זנדברג: האם הנימוק של אין לה זמן זה נימוק מספק?

דוד ביטן: למה לא?

דוד ביטן: נימוק מצוין.

איילת נחמיאס ורבין: זה לא נימוק טוב ואמרתי לך את זה.

תמר זנדברג: אני שואלת.

תמר זנדברג: בתור חברת ועדת הפנים ובתור מי שדנה - - -

דוד ביטן: את באה אלי בטענה בעניין הזה?

דוד ביטן: אני לא בוועדת הפנים.

תמר זנדברג: לא, לא.

תמר זנדברג: אני מעידה על עצמי – בתור חברה בוועדת הפנים כבר קדנציה שנייה, בקדנציה הקודמת ועדת הפנים דנה לפחות בשלוש רפורמות הרבה יותר גדולות מזאת מבחינת ההיקף.

תמר זנדברג: לא ברור לי, ונדמה לי שהדיון צריך להתנהל בשאלה: למה לא שם?

מרב מיכאלי: אדוני, הערה קצרה ברשותך.

מרב מיכאלי: בסוף-בסוף, הרי ההתעקשות היא לא פוליטית פרופר.

דוד ביטן: אני חושב שהיא פוליטית.

דוד ביטן: אבל לא משנה.

מרב מיכאלי: אני מאמינה בעבודה מקצועית של הכנסת.

מרב מיכאלי: אני מאמינה בזה שהתקנון לא מגביל אותנו, אלא כללים באמת נועדו לשמור על כולנו.

מרב מיכאלי: ובסוף, יש פה ועדה שאתה בעצמך - - -

דוד ביטן: אמרתי שאני לא מסכים לזה, אבל אני מכבד את זה.

דוד ביטן: אין לי בעיה.

מרב מיכאלי: אתה, בצדק, התנגדת לתת לה סמכויות רחבות כי היא ועדה שאין לה - - - מקצועית, והיא ועדת השמנת של שר האוצר.

מרב מיכאלי: והחתול, אתה יודע, לא צריך לקבל את השמנת הזאת גם.

דוד ביטן: קיבלתי את המסר.

רועי פולקמן: זה יהיה פר נושא.

רועי פולקמן: זה לא סמכויות רחבות.

דוד ביטן: אנחנו נצביע קודם כל על הרביזיה בלי ועדה, ואחר-כך נצביע על הוועדה.

דוד ביטן: מי בעד הרביזיה בלי ועדה?

<קריאה: מה זה בעד הרביזיה?

דוד ביטן: אנחנו נקבל את זה שנבטל את ההחלטה הקודמת.

דוד ביטן: זה הרביזיה.

דוד ביטן: בעד – רוב

דוד ביטן: בקשת הרביזיה על קביעת ועדת הכנסת לדון בהצעת חוק התכנון והבנייה (תיקון מס' 104), התשע"ה-2015, אושרה.

יואל חסון: אדוני, אני שמח שקלעתי לדעת גדולים.

יואל חסון: אמרתי לך?

דוד ביטן: לא קלעת.

דוד ביטן: אני כיבדתי את היועץ המשפטי.

דוד ביטן: עדיין הסמכות בידי, אבל הלכתי לקראת.

דוד ביטן: אני ממליץ שהוועדה תהיה בוועדה של אלי כהן, ונוסיף לה את החוק הזה - - - להתחדשות עירונית.

דוד ביטן: יש מישהו שחושב משהו אחר?

יואל חסון: בוודאי.

יואל חסון: כמו שאמרנו, זה צריך להיות בוועדת פנים, אדוני.

יואל חסון: אתם כל הזמן ממשיכים לעשות כל מיני קומבינות.

יואל חסון: איזה כלים יש לוועדת הרפורמות לדון בחוק התכנון והבנייה?

דוד ביטן: אותו יועץ משפטי שיושב פה יושב שם, אל תדאג.

דוד ביטן: מי בעד ההצעה שלי?

דוד ביטן: מי נגד?

דוד ביטן: בעד – רוב

דוד ביטן: ההמלצה לדון בהצעת חוק התכנון והבנייה (תיקון מס' 104), התשע"ה-2015, בוועדת הרפורמות אושרה.

דוד ביטן: אז הסעיף הזה עבר.

דוד ביטן: הנה, קיבלנו את העמדה שלכם.

דוד ביטן: מה אתה רוצה?

דוד ביטן: <א.

דוד ביטן: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה–2015>

דוד ביטן: <ג.

דוד ביטן: הצעה לסדר-היום בנושא: חוק לתיקון פקודת העיריות – שידור ישיבות מועצה>

דוד ביטן: הצעת חוק השידור הציבורי (תיקון), התשע"ה–2015 – הקמת ועדה מיוחדת לדיון בהצעת החוק.

דוד ביטן: צחי, אתה יכול להסביר את הבקשה?

צחי הנגבי: אופיר אקוניס היה אמור להגיע להצהיר - - -

דוד ביטן: אמרתי לו 9:30.

דוד ביטן: אתה רוצה לחכות לאופיר אקוניס עד 9:30?

איתן כבל: לא.

איתן כבל: יש לי דיון ב-9:30.

איתן כבל: מה, מה הוא יבוא?

דוד ביטן: הוא השר האחראי.

צחי הנגבי: אני אסביר.

אחמד טיבי: אני לא מכיר מישהו שרוצה לחכות לאופיר אקוניס.

דוד ביטן: הוא שנה חכה לו.

דוד ביטן: על מה אתה מדבר?

דוד ביטן: הוא צריך להחליף אותו.

דוד ביטן: הוא מחליף אותו.

דוד ביטן: על מה אתה מדבר?

צחי הנגבי: אני מקווה שזה לא תקדים שהוא לא מגיע בזמן.

<קריאה: חכה עד בוש.

צחי הנגבי: הנושא הוא די ברור.

צחי הנגבי: ומי שיבהיר אותו הכי הרבה זה איתן כבל תיכף.

צחי הנגבי: היתה בכנסת הקודמת יוזמה לחקיקת חוק השידור הציבורי, או רשות השידור, אני לא זוכר אפילו איך זה נקרא – היא עסקה בהצלת רשות השידור וברפורמה ברשות השידור, שמה בישראל: ועדת קארין אלהרר.

צחי הנגבי: היא עשתה עבודה יסודית.

צחי הנגבי: חבר הכנסת כבל גם הוא היה מעורב מאוד בנושא, ובסופו של דבר, הובא חוק, והחוק הזה אושר בכנסת הקודמת.

צחי הנגבי: הממשלה הביאה כמה תיקונים לחוק, עקב העובדה שבשל הבחירות התעכבו תהליכים ונוצר צורך דחוף לעשות חישוב מסלול מחדש בכמה וכמה נושאים.

צחי הנגבי: הממשלה אישרה את הצעת החוק, הכנסת אישרה את הצעת החוק בקריאה ראשונה, והעבירה לנו לוועדת הכנסת, לקבל החלטה באיזו ועדה יידונו התיקונים הללו.

צחי הנגבי: אנחנו – הממשלה, הקואליציה – מצאנו לנכון לחדש עיסוק ממוקד בנושא הזה בוועדת אלהרר החדשה, שאני נטלתי על עצמי לעמוד בראשה בתקופת הפגרה.

צחי הנגבי: אנחנו רוצים שהוועדה תאשר את ההעברת החוק לוועדה הזאת, ושבתקופת הפגרה נשלים את התיקונים.

צחי הנגבי: למעשה, אנחנו צריכים עד ה-2 בספטמבר להביא להשלמת החקיקה כדי להעביר את זה ב-2 בספטמבר, ביום שהכנסת מתכנסת לעניין התקציב, להעביר גם את החוק הזה.

צחי הנגבי: כי ללא העברת החוק – כך אומרים לי, עוד לא למדתי את פרטיו במדויק – זה גט כריתות - - -

איתן כבל: יש מישהו שמכיר את החוק.

צחי הנגבי: כן, מיד אבקש ממך לסייע לי.

צחי הנגבי: ללא עמידה בלוח הזמנים הזה הסכנה היא פשוט לעצם קיומה של רשות השידור, והיינו רוצים הציע מתכונת ודמה לוועדת קארין אלהרר,אבל כפולה.

צחי הנגבי: בוועדת קארין אלהרר היו רק שמונה או תשעה חברים: חמישה לקואליציה, שלושה לאופוזיציה.

צחי הנגבי: ולפי היקף ההתעניינות שהיו בשיחות שאני קיימתי עם מפלגות הקואליציה, ואני מאמין שגם באופוזיציה אותו דבר, היינו רוצים לאפשר ייצוג לכל סיעה בבית.

צחי הנגבי: אז צריכים להכפיל את הוועדה, ואנחנו מציעים ועדה של 15 חברים.

דוד ביטן: יש לך את החלוקה הסיעתית פה?

צחי הנגבי: לגבי השמות – יש לי, אבל האופוזיציה צריכה להגיד את השמות שלהם.

צחי הנגבי: הם עוד לא אמרו.

דוד ביטן: אנחנו חייבים לקבוע את החלוקה הסיעתית אם אתה רוצה להעביר את זה היום.

צחי הנגבי: היום צריכים לקבוע, כן.

צחי הנגבי: גם שמות.

צחי הנגבי: יש לי את שמות הקואליציה, מלבד הליכוד, שאנחנו נשאיר - - -

אחמד טיבי: תוכל להגיד מה החלוקה הסיעתית של האופוזיציה?

צחי הנגבי: האופוזיציה היתה צריכה להגיד לי.

צחי הנגבי: מרב פה, היא תגיד לכם ולי.

איתן כבל: אפשר ברשותכם אחרי זה?

איתן כבל: - - -

אחמד טיבי: לא, לא.

אחמד טיבי: אני שומע את זה פעם ראשונה.

אחמד טיבי: מה?

איתן כבל: לא, אין לי תלונה לגביך.

דוד ביטן: נשמע את ההתייחסות של איתן כדי שהוא יוכל ללכת.

דוד ביטן: בסדר?

איתן כבל: טיבי, זה לא העניין.

דוד ביטן: איתן, דבֶּר.

איתן כבל: אדוני היושב-ראש, בואו נשים את הקלפים על השולחן.

איתן כבל: כל העוסקים במלאכה הם כמי שכפאם שד.

איתן כבל: החיים פה, בכנסת הזו, הם יום אסל יום בסל.

איתן כבל: גם אם אתה בקואליציה, אתה מוצא את עצמך יותר מפעם אחת בעמדת נחיתות מאוד גדולה בין חבריך.

איתן כבל: דוד, חשוב לי שתקשיב.

איתן כבל: את כל ההרצאה שנתן חברי צחי, וצחי באמת חבר שלי, זה לא מילים מן הפה ולחוץ – אין אף אחד בכנסת ישראל, בוודאי בשנים האחרונות, שבקי בחוק הזה כמוני.

איתן כבל: החוק הזה, רובו ככולו, נכתב על-ידי, עוד בהיותי לתקופה קצרה שֹר ממונה.

איתן כבל: נעשו בו שינויים כאלה ואחרים על-ידי גלעד ארדן.

איתן כבל: ואומר את זה כאן בצורה הברורה ביותר: לולא עבודתי והליכתי נגד חברי, בסיעה בעיקר, החוק הזה לא היה עובר.

איתן כבל: זה לא מילים מין הפה ולחוץ.

איתן כבל: יתירה מכך – אתה יודע, צחי, אתה יודע את זה, דוד, יודע את זה השר אקוניס – שאין ולא היתה לי ולאף אחד מאתנו כוונה לא להעביר את החוק.

איתן כבל: העניין ברור לכולנו, שאין לנו ברירה, אנחנו חייבים להעביר את החוק.

איתן כבל: כיוון שאם לא נעביר את החוק, לא תהיה רשות שידור, לא במתכונת א' ולא במתכונת ב'.

איתן כבל: מסיבות שאינן ברורות לי, אלא אם כן החלטתם להיות מפעל לחותמות ולהעביר את כל הדברים, צחי, דוד, את בקש הממשלה אחת לאחת.

איתן כבל: הרי ברור שאין לי שום כוונה לפעול נגד, אלא לקדם את העניין.

דוד ביטן: אבל צחי ידון בזה ואולי הוא לא יעביר את - - - הוא לא חייב להעביר.

איתן כבל: זה לא שיש לי כלפי צחי עניין שאני חושב שצחי יידע לעשות את זה טוב יותר או פחות טוב ממני.

איתן כבל: אני לא במקום הזה.

איתן כבל: זה לא העניין.

איתן כבל: זאת לא הנקודה.

איתן כבל: גם אתה יודע וגם צחי יודע שזה לא הסיפור.

דוד ביטן: אתה יודע מה העמדה שלנו בעניין הזה.

דוד ביטן: נו, אין מה לעשות.

איתן כבל: אני לא אאריך.

איתן כבל: דוד, אני לא אאריך.

דוד ביטן: לא, אתה יכול לדבר כמה שאתה רוצה.

איתן כבל: את מה שיש לי, עשר דקות היום מעל הבמה, אני אגיד.

איתן כבל: תאמין לי, אני אומַר בצורה הכי ברורה - - -

יואב קיש: תגיד, ומבחינת לוחות זמנים ועומס בוועדת הכלכלה?

איתן כבל: אל תהיה מודאג.

יואב קיש: לא, אני שואל ברצינות.

יואב קיש: יש לך את הגז, שגם יכול להגיע.

איתן כבל: אתה מכין לי לו"ז?

יואב קיש: לא, אבל אני אומר לך - - -

איתן כבל: סליחה, מי אמר לך מה יש לי גז אין לי גז?

איתן כבל: אני אומר את זה לך.

איתן כבל: אני, אין דבר כזה.

איתן כבל: כל מה שאני צריך לדון, אני אדון גם אם אני אצטרך להיות פה מבוקר עד ערב.

איתן כבל: זה לא העניין.

איתן כבל: ב-2בספטמבר יונח החוק לקריאה שנייה ושלישית מבחינתי.

איתן כבל: אין שום מחלוקת בעניין הזה.

איתן כבל: זה לא הוויכוח בכלל.

איתן כבל: אני אומר את זה לך, אני אומר את זה לצחי.

איתן כבל: משום מה התעקש ראש הממשלה, אין לי שמץ של מושג למה, והחליט ללכת לי על הראש בעניין הזה מסיבות לא ברורות.

איתן כבל: זה שהחיים לא מסתיימים ב-2 בספטמבר – זה ברור.

איתן כבל: זה שלא כל דבר אפשר להוציא ממני בוועדה – זה עוד יותר ברור.

איתן כבל: זה שאני אחליט עכשיו על כללי המשחק – זה עוד יותר ברור.

איתן כבל: והכול על מה?

איתן כבל: על כלום לשנות פה סדרי עולם?

איתן כבל: אמר פה קודם יושב-ראש ועדת הפנים: "אני פועל על-פי אמות מידה פוליטיות?".

איתן כבל: דוד יושב בוועדה שלי, ואתה יושב בוועדה שלי, ובאמת, זה יהיה פתטי שאני אומר שאני לא פועל על-פי אמות-מידה פוליטיות.

איתן כבל: נהפוך הוא.

איתן כבל: ומי כמוך יודע את זה – נהפוך הוא.

דוד ביטן: נכון.

איתן כבל: כמה אני הולך יותר ממה שנדרש אפילו בקריצה ושלא בקריצה למען הקואליציה, כי בסך-הכול, בשורה התחתונה אנחנו גם חברים.

איתן כבל: זה לא הכול פה רק קואליציה ואופוזיציה.

איתן כבל: יש את הנושאים שאנחנו מחליטים שהם הנושאים שאנחנו נלחמים עליהם, כל אחד מצדו ומכיוונו.

איתן כבל: אבל עדיין המסה הקריטית היא לא שם.

איתן כבל: דרך אגב, רשות השידור, לשיטתי, לקחנו אותה מהמקום הפוליטי וניסינו להביא אותה אל המקום האחר, אל המקום הלא-פוליטי, של ההתעסקות העניינית.

איתן כבל: אני אומר את זה גם לרועי: לש"ס אני אפילו לא פונה.

איתן כבל: כי ש"ס, זה לא מעניין אותם הנקודה הזו.

איתן כבל: הם מאזינים רק בתדרים של המלחמה ברשת ב' ודברים מן הסוג הזה.

איתן כבל: יש להם את הרשתות שלהם.

איתן כבל: זה פחות מעניין אותם.

איתן כבל: לא שאני עושה לכם הנחות.

איתן כבל: הסיפור המרכזי זה רועי וחבריו מ"כולנו".

איתן כבל: כי שר האוצר פה, גם הלכתי אתו יד ביד, יד ביד, כדי שרשות השידור תעמוד על הרגליים נגד כל העולם.

איתן כבל: אני לא רוצה לגנוב לעצמי את מה שיש לי לומר במליאה, ואני אומַר זאת.

איתן כבל: כי יש רגעים שצריך גם להוציא את השדים החוצה.

איתן כבל: לא הגענו לכאן, רועי – הרי אתה לא עזבת את מקום עבודתך, והיית בן-אדם מכובד, כמו רחל עזריה – בשביל להגיע בסוף, בסוף, להגיע לכאן ולהגיד: תשמעו, יש דברים, יש עניינים, יש דברים כאלה.

איתן כבל: בשורה התחתונה, אנחנו באנו לפה כדי להיאבק על דרך, על עמדות.

איתן כבל: ואתם יודעים שאני צודק, רועי.

איתן כבל: אתם יודעים.

איתן כבל: דוד יודע.

איתן כבל: צחי - - -

ינון מגל: על מה אתה מדבר, איתן?

איתן כבל: ועדה מיוחדת.

איתן כבל: לכן הצעתי הצעה, והייתי מוכן ללכת לקראתכם בעניין הזה.

איתן כבל: אני הצעתי שתקום ועדה משותפת, בראשותי, שיהיה רוב לקואליציה, אבל שאני אנהל את העניינים.

איתן כבל: אני מכיר אותם, אני מכיר היטב, גם את ענייני העובדים.

איתן כבל: כולי רתום למען השידור הציבורי, לא ממקום של פוליטיקה.

איתן כבל: ממקום הכי ענייני, הכי רציני.

איתן כבל: העובדים רוצים שאני אעשה את זה, ההסתדרות רוצה, רשות השידור – כל המערכות התומכות בעניין הזה.

איתן כבל: זה יהיה באמת חבל לשבור את הדברים על העניין הזה.

איתן כבל: תודה.

דוד ביטן: קודם כל, אתה יודע מה היתה המלצה שלנו.

דוד ביטן: גם שלי וגם של צחי.

דוד ביטן: אבל יחד עם זה, מה שאקוניס אומר – הנה הוא פה – שלא מדובר רק על החוק הזה.

דוד ביטן: זה הולך להיות ועדה יותר רחבה, נכון?

דוד ביטן: כרגע זה על החוק הזה.

איתן כבל: דוד, נו.

איתן כבל: בחיאת דינכּום, דוד.

דוד ביטן: אוקי, שמעתי.

דוד ביטן: שמעתי.

איתן כבל: די.

צחי הנגבי: אני אומַר עוד משהו: אני הצעתי לאיתן להיות חבר בוועדה ולעבוד אתי בשיתוף פעולה.

צחי הנגבי: הוא מכיר את הנושא.

צחי הנגבי: הצעתי לקארין אלהרר להיות ושמחתי שהיא הסכימה.

צחי הנגבי: הגדלנו פה באמת את הנציגים כך שבכל סיעה יהיה ייצוג.

צחי הנגבי: דבר שכמעט לא קיים בוועדות הכנסת.

צחי הנגבי: המטרה היא לעשות דברים מתוך שקיפות מוחלטת.

צחי הנגבי: אבל אני לא מכחיש: החוק עבר בממשלה פה אחד, סיעות הקואליציה מחויבות לו, העברנו אותו בכנסת, אנחנו לא רוצים בו שינויים.

צחי הנגבי: זאת המטרה - - -

איתן כבל: אז למה לבזבז זמן לאנשים?

צחי הנגבי: יש דברים כאלה.

צחי הנגבי: יש לא פעם חוקים שמגיעים מהממשלה ולממשלה אין עניין שהם ישתנו.

צחי הנגבי: לכנסת, יש לה מעמד משלה.

צחי הנגבי: היא יכולה כמובן - - -

איתן כבל: צחי, אתה מקשיב לעצמך?

איתן כבל: אז את עושה פארסה?

איתן כבל: אתה מכפיל את האנשים?

איתן כבל: אתה עושה טורח ציבור, בשביל מה?

איתן כבל: בשביל ששום דבר לא ישתנה?

צחי הנגבי: לכן אני אומר, זאת המטרה.

צחי הנגבי: המטרה היא: יש חובה להביא את זה לכנסת ולכנסת יש את כללי המשחק שלה, והאופוזיציה יכולה להיאבק ולהגיש הסתייגויות, וזה לגיטימי, ואנחנו עושים את זה.

צחי הנגבי: אבל אנחנו מעבירים פה עשרות חוקים - - -

איתן כבל: צחי, אתה יודע את זה: לא כל יום עושים פעולה – זאת פעולה דורסנית.

איתן כבל: אתה יודע את זה.

איתן כבל: היא לא פעולה פשוטה, להוציא - - -

צחי הנגבי: איפה יש פה פעולה?

צחי הנגבי: - - -

איתן כבל: סליחה.

איתן כבל: אפילו ועדת קארין אלהרר, אמרנו, הוצאנו את זה, אירוע חריג.

איתן כבל: אני כל-כך מאוכזב, כיוון שבסוף הדיון הזה כאן מתקיים רק בגלל שסייעתי לקואליציה בפעם הקודמת להעביר את זה.

איתן כבל: אך ורק.

איתן כבל: כי אופיר התנגד לחוק, ולא רק הוא.

איתן כבל: אני העברתי את החוק על הראש של הקואליציה בפעם הקודמת.

איתן כבל: זה לא עניין של מה בכך.

איתן כבל: ואתה יודע, התחושה הזו היא תחושה מתסכלת פעמיים: זה גם עניין אישי פה, צחי.

איתן כבל: זה לא רק עניין מול החברים שלי.

איתן כבל: בסוף, אתה יודע, אתה עושה את כל הדרך ובשביל מה?

איתן כבל: אני שפעלתי לא מפוליטיקה – בסוף לוקחים את זה למקום של הפוליטיקה?

איתן כבל: וכולם אמרו לי שזה מה שיקרה.

איתן כבל: אמרתי את זה גם לשר לביטחון פנים, שירד למחתרת.

איתן כבל: אפילו אמירה ערכית, אמריה ערכית, כי הלכנו אתו.

אופיר אקוניס: מה זאת אומרת, ירד למחתרת?

אופיר אקוניס: כולנו באנו מהמחתרת.

איתן כבל: הלכתי אתו יד ביד, כי סמכתי עליו והאמנתי בו.

איתן כבל: יש כאן עניין ערכי גם.

איתן כבל: וזה מסוג הדברים כל אחד מאתנו נהיה שמש לדבר עבירה.

איתן כבל: כל פעם זה רק מתחל בינינו, צחי.

איתן כבל: פעם זה אתה, פעם זה, פעם מישהו אחר.

איתן כבל: וכל פעם אנחנו מסתכלים בעיניים של עגל: נו, מה?

איתן כבל: זה לא שאני צריך את זה.

איתן כבל: אתה צודק.

איתן כבל: יש לי מספיק עבודה.

איתן כבל: זה לא העניין.

איתן כבל: אבל יש דברים בעבודת הכנסת, וכל אחד פה בוחר לעצמו את הנושאים שהוא יודע, הוא הולך על זה שנים, נאבק למען העניין הזה, מתוך כוונה.

איתן כבל: ובא מישהו בסוף, לוקח את זה.

איתן כבל: למה?

איתן כבל: ככה.

איתן כבל: למה?

איתן כבל: ככה.

איתן כבל: התעמתּי עם העובדים ברשות השידור.

איתן כבל: מצאתי את עצמי במקומות שאדם מהמקום הפוליטי שבו אני נמצא, האחרון שהיה צריך להעמיד את עצמו.

צחי הנגבי: אני לא מבין על מה אתה מקטר.

צחי הנגבי: בפעם הקודמת לא היית יו"ר הוועדה, וגם הפעם לא.

צחי הנגבי: מה השתנה?

צחי הנגבי: מה השתנה?

איתן כבל: אני אגיד לך מה ההבדל: כי כבר קיימתי דיונים בוועדה.

איתן כבל: הרי ההמלצה על התיקונים באה מהוועדה שלי.

איתן כבל: סליחה, צחי, סליחה.

איתן כבל: כבר קיימנו כמה דיונים אצלי.

איתן כבל: וההמלצה על התיקונים שהממשלה דרך אגב קיבלה – נפגשתי עם המנכ"ל, עברנו יחד על הדברים, ישבתי עם שר ה - - -

צחי הנגבי: מה זה משנה?

צחי הנגבי: הממשלה לא תפקיד בידך את העניין הזה?

צחי הנגבי: מה זה קשור?

צחי הנגבי: קיימת דיונים – את היכול לקיים דיונים - - -

איתן כבל: לא, צחי.

איתן כבל: בוודאי, יש לך רוב.

איתן כבל: ין בעיה.

צחי הנגבי: לא.

צחי הנגבי: לא קשור - - -

איתן כבל: צחי, סליחה.

איתן כבל: אתה יכול לקחת כל נושא פה.

איתן כבל: אין ויכוח.

איתן כבל: אתה הרוב.

איתן כבל: אתה הריבון.

איתן כבל: אתה יכול לעשות מה שאתה רוצה.

איתן כבל: אין ויכוח.

איתן כבל: אני אבוא ליושב-ראש הכנסת, אני אתבכיין.

איתן כבל: אני אבוא להוא, אני אגיד לו: אדוני, כמה אתם?

איתן כבל: יש רוב.

איתן כבל: יש מיעוט.

איתן כבל: אני לא בא מהמקום הזה.

צחי הנגבי: לא, אבל זה לא העניין.

צחי הנגבי: העניין הוא שזה מה שהיה בכנסת הקודמת בדיוק.

איתן כבל: לא.

איתן כבל: אבל לא צריך את זה.

איתן כבל: זה תיקונים.

איילת נחמיאס ורבין: אבל לא צריך עכשיו.

איילת נחמיאס ורבין: ראינו את זה.

איילת נחמיאס ורבין: לא צריך יותר.

איילת נחמיאס ורבין: אני קראתי את התיקונים.

איילת נחמיאס ורבין: לא צריך - - -

צחי הנגבי: צריך.

צחי הנגבי: צריך.

צחי הנגבי: הקואליציה רצתה להוביל את החוק - - -

איתן כבל: לא, צחי.

איתן כבל: צחי, יקירי, לא.

איתן כבל: זה לא הוגן.

איילת נחמיאס ורבין: צחי, קראתי בעיון את התיקונים ואפילו הגנתי על חלקם.

צחי הנגבי: הרמת הקול לא משנה את התוכן.

צחי הנגבי: הפעם הקודמת והפעם הזאת הן זהות.

צחי הנגבי: בפעם שעברה לקואליציה לא היה שום עניין ושום נכונות להשלים שהחוק הזה יהיה על-ידי נציג האופוזיציה.

צחי הנגבי: ולכן הוקמה ועדת קארין אלהרר, בראשות נציגה של קואליציה.

איתן כבל: מה, יצאתי פראייר?

איתן כבל: - - -

צחי הנגבי: על הכיפאק.

צחי הנגבי: פעם הצעתי לך בדיוק אותה מתכונת: ועדה בראשות הקואליציה שאתה תהיה מעורב בה ותתרום לה.

איתן כבל: גם בפעם קודמת לא הייתי בא.

צחי הנגבי: זה שאתה אומר שיש פה עניין אישי של האגו שלך – אני מכבד את זה

איתן כבל: לא אגו.

איתן כבל: זה לא אגו, נו.

צחי הנגבי: רק אגו.

צחי הנגבי: רק אגו.

איתן כבל: צחי, לא העלבתי אותך.

איתן כבל: סליחה, צחי, דיברתי אליך יפה, במכובדות, בחברות.

איתן כבל: אל תוריד אותי למקומות האלה.

צחי הנגבי: סליחה, אתה אמרת את זה - - -

איתן כבל: אני אמרתי שגם העניין האישי, בנוסף – הוספתי אותו.

איתן כבל: לא פתחתי ואמרתי: אני מבקש מכבודו - - -

דוד ביטן: טוב, איתן, הבנו את המסר.

דוד ביטן: הבנו.

צחי הנגבי: רק משפט אחד: גם בפעם הקודמת, יו"ר ועדת הכלכלה לא עמד בראש החוק הזה.

צחי הנגבי: אז זה - - - אהת מרגיש שבאופן אישי גוזלים ממך – אתה טועה.

צחי הנגבי: אין לזה קשר - - -

איילת נחמיאס ורבין: רגע, אז תעמיד את קארין אלהרר בראשות הוועדה.

דוד ביטן: קארין אלהרר באופוזיציה.

צחי הנגבי: היא לא בקואליציה.

איילת נחמיאס ורבין: אני יודעת, אני יודעת, חברים - - -

ינון מגל: איתן\

ינון מגל: , צחי אומר פה משהו מאוד הגיוני.

ינון מגל: לא השתנה כלום.

ינון מגל: אני לא מבין מה אתה אומר.

איתן כבל: החוק כבר עבר.

איתן כבל: אל מדובר בחוק חדש.

איתן כבל: החוק הקודם – בסדר, גם אם התווכחנו, זכותה של הממשלה היתה להקים ועדה מיוחדת, גם אם התנגדנו אז כקואליציה - - -

ינון מגל: אבל אז עמדה קארין אלהרר שהיתה בקואליציה, עם רוב לקואליציה.

איתן כבל: נכון.

איתן כבל: סליחה, אל תחזיר אותי לאחור.

איתן כבל: אני אומר: קיבלתי את זה.

איתן כבל: אז כתבו חוק חדש מאל"ף ועד ת"ו.

צחי הנגבי: קל וחומר.

צחי הנגבי: זה תיקונים לחוק.

איתן כבל: זו הנקודה.

ינון מגל: אבל למה לשנות את זה עכשיו?

איתן כבל: מה הסיפור, ינון?

איתן כבל: הרי הכול רק כדי להוציא את זה ממני, נו.

ינון מגל: אבל זה לא היה אצלך.

ינון מגל: אבל זה לא היה אצלך.

איתן כבל: זה היה אצלי.

איתן כבל: אחרי שהוועדה - - - כל הדיון היה אצלי.

דוד ביטן: איתן, איתן, איתן.

דוד ביטן: אני רוצה להקריא את ההרכב הסיעתי שמוצע, ואחר כך תוכלו להתייחס גם.

דוד ביטן: הרשימה המשותפת – נציג אחד.

דוד ביטן: הבית היהודי – נציג אחד, יונן מגל.

דוד ביטן: ישראל ביתנו – נציג אחד, רוברט אילטוב.

דוד ביטן: מרצ – נציג אחד, לא קיבלתי שם.

דוד ביטן: המחנה הציוני – שני נציגים.

דוד ביטן: יש עתיד –קארין אלהרר.

דוד ביטן: יהדות התורה – נציג אחד.

דוד ביטן: ש"ס – נציג אחד, יואב בן צור.

דוד ביטן: כולנו – נציג אחד.

דוד ביטן: הליכוד – חמישה נציגים, צחי הנגבי דוד ביטן ועוד שלושה.

צחי הנגבי: שלושה אם לא יהיו - - -

יואל חסון: יש לכם מספיק חברי כנסת לכל הוועדות האלה, אדוני?

דוד ביטן: כן, לזה יש לנו.

דוד ביטן: יכול להיות שאני אתן לך במקומנו.

יואל חסון: לא, אולי תשנו חוק יסוד, ושר בממשלה ישב בוועדות.

יואל חסון: חבר הכנסת הנגבי, יש לי הצעה לשינוי חוק יסוד, שגם שרים ישבו בוועדות כאלה.

דוד ביטן: למה לא? יכול להיות.

דוד ביטן: יכול להיות.

צחי הנגבי: שיהיה מובן: שני נציגים של הליכוד הם מעוניינים – אני צריך להיות יו"ר, ודוד ביטן, ביקשתי ממנו.

צחי הנגבי: יש לנו עוד שלושה מקומות שאנחנו נחליט אם רוצים, זה בפגרה, מהליכוד או ממפלגות אחרות מהקואליציה - - -

דוד ביטן: זה סעיף סל.

דוד ביטן: היושב-ראש המיועד הוא צחי הנגבי.

דוד ביטן: לפני שאתה נותן רשות דיברו למי שירצה, השר שמטפל בזה רוצה להתייחס.

אופיר אקוניס: אני מבקש לפתוח בהקראת ידיעה שפורסמה בתחילת 2013, ולשונה הוא כזה: "ועדת הכנסת אישרה לפני שעה קלה את הקמתה של ועדה מיוחדת בראשות חברת הכנסת קארין אלהרר, שתדון בחוק רשות השידור ובו המתווה לסגירת הרשות והקמת גוף שידור ציבורי חדש במקומה.

אופיר אקוניס: בוועדה יהיו חברים חברי הכנסת: רוברט אילטוב ואיילת שקד.

אופיר אקוניס: יהיו חברים בה גם שלושה חברי כנסת מן האופוזיציה: מרצ, העבודה, ומפלגה חרדית אשר זהותה טרם נקבעה".

אופיר אקוניס: והידיעה הזאת ממשיכה.

אופיר אקוניס: אני מאוד מעריך את הפעילות הפרלמנטרית, שזוכה גם לאותות, של חבר הכנסת כבל, לא רק כיו"ר ועדת הכלכלה – משום שאני יודע כמה חשוב התפקיד של יו"ר ועדת הכלכלה – אלא גם בפעילותו הפרלמנטרית ארוכת השנים.

אופיר אקוניס: אנחנו לא עוסקים כאן בעניינים פרסונליים.

אופיר אקוניס: הממשלה הקודמת, עם הכנסת הקודמת, הגיעו להבנה שבנייתו של השידור הציבורי – יש לומר: הישראלי, מאז השבוע שעבר – החדש, צריך להיות בוועדה מיוחדת.

אופיר אקוניס: בזמנו עמד בראש ועדת הכלכלה חבר הכנסת ברוורמן.

אופיר אקוניס: נדמה לי, איתן, שהוא לא הפך את הסוגיה הזאת לעניין אישי, כאשר בעצם פה, על הכיסא הזה, אדוני היושב-ראש, החליטה ועדת הכנסת ברוב קולות להקים את אותה ועדה מיוחדת.

אופיר אקוניס: למה אנחנו מבקשים לאשרר את קיומה עם יושב-ראש חדש ועם חברים חדשים?

אופיר אקוניס: משום שאנחנו לא מביאים חוק חדש.

אופיר אקוניס: הפרשנים יכולים לתת איזה פרשנויות שהם רוצים.

אופיר אקוניס: היד על המקלדת היא מאוד קלה.

אופיר אקוניס: יש יד על המקלדת, יושבים במערכת עיתון, מקלידים, לעתים בלי הבנה מינימלית של החוק ושל סעיפיו, אבל כותבים.

אופיר אקוניס: זאת זכותם.

אופיר אקוניס: תיקוני החקיקה שאנחנו מביאים עכשיו הם בהמשך ישיר לחוק תאגיד השידור הציבורי הישראלי, ולכן חשבנו שההיגיון הוא להמשיך ולקיים את תיקוני החקיקה בוועדה מיוחדת אשר בראשה, כפי שהודיע יושב-ראש ועדת הכנסת, יעמוד חבר הכנסת הנגבי.

אופיר אקוניס: וכל סיעות הבית, חבר הכנסת טיבי, יהיה להן ייצוג הולם בוועדה הזאת.

אופיר אקוניס: זאת בקשתנו.

אופיר אקוניס: זה הכול.

מרב מיכאלי: ואין לזה שום קשר - - - אילו היתה אותה ועדה מהכנסת הקודמת, אז היה היגיון להמשיך את הדיונים באותה ועדה מיוחדת.

מרב מיכאלי: אבל אתה מקים ועדה שונה לגמרי, בהרכב שונה לגמרי, יו"ר אחר לגמרי, בכנסת שהחברוּת בה – באמת, להגיד: בגלל שזה נדון בכנסת הקודמת בוועדה מיוחדת, אז עכשיו אנחנו רוצים להמשיך את זה בוועדה מיוחדת?

מרב מיכאלי: חוץ מחברת הכנסת אלהרר, שיש לי אליה כבוד מפה ועד חדרה, זה ממש טיעון מחפיר.

יואל חסון: אדוני היושב-ראש, בשל העובדה שהצעת החוק הזאת נוסחה ונכתבה על-ידי ראש הממשלה עצמו - -

אופיר אקוניס: ממש לא.

יואל חסון: - - וחברי הוועדה, הם הולכים להיות חברי הליכוד ברובם.

אופיר אקוניס: ממש לא נכון, יואל.

יואל חסון: אני מציע השר אקוניס, לא לקרוא לזה: תאגיד השידור הישראלי.

יואל חסון: פשוט לקרוא לזה: תאגיד השידור הליכודי.

יואל חסון: זה הכול.

יואל חסון: הרי זה מה שאתם עושים.

<קריאות: - - -

דוד ביטן: בינתיים רוב התשדירים זה לטובתכם.

דוד ביטן: אין תשדיר שלא לטובת השמאל.

דוד ביטן: עזוב את זה, בחייך.

יואל חסון: אדוני, אבל אם אתה מפריע לי, לא יהיה מי שיגן עלי.

דוד ביטן: הנה, אני מגן עליך.

יואל חסון: תגן עלי מפניך, אדוני.

מרב מיכאלי: אבל יואל, אתה ממש לארג'.

מרב מיכאלי: זה תאגיד השידור של בנימין נתניהו.

מרב מיכאלי: זה לא תאגיד השידור של כל הליכוד.

מרב מיכאלי: זה של נתניהו.

מרב מיכאלי: זה לא רשום על כולם.

מרב מיכאלי: להגיד: היושב-ראש, זה לא בשבילו, היושב-ראש כחבר כנסת מהליכוד זה לא עובד בשבילו.

מרב מיכאלי: זה רק לחבר כנסת אחד מהליכוד.

אופיר אקוניס: חברת הכנסת מיכאלי וחבר הכנסת חסון, בדיוק כדי למנוע את האמירה הזאת - - -

יואל חסון: אמרת: ישראלי.

אופיר אקוניס: גם אמרנו: ישראלי.

מרב מיכאלי: בשביל למנוע את זה, אתם לוקחים את זה לוועדה - - -

אופיר אקוניס: חברת הכנסת מיכאלי, תחנות הרדיו תיקראנה: "קול ישראל", לא כל ישמעאל ולא קול קמצ'טקה.

<קריאה: מה זה קשור?

יואל חסון: איך זה נקרא היום?

יואל חסון: איך זה נקרא היום?

מרב מיכאלי: אתם תצילו אותם אם תקראו להם "קול ישראל"?

מרב מיכאלי: איך קוראים להם היום?

יואל חסון: טוב שבאת, השר אקוניס.

יואל חסון: טוב שבאת.

יואל חסון: לפני זה קראו לזה "קול ישראל", אדוני.

אופיר אקוניס: חבר הכנסת חסון, בזה אתה צודק.

אופיר אקוניס: באמת טוב שבאתי.

יואל חסון: אולי הוא רוצה שיקראו לזה: "קול ישראל היום", ואז הוא לגמרי יהיה מרוצה.

יואל חסון: ואני בטוח שבדיוני הוועדה זה גם אחד הסעיפים שירצו לשנות.

מרב מיכאלי: מצוין: "קול ישראל היום".

יואל חסון: קודם כל, רחמַי על עובדי רשות השידור ועל תאגיד השידור הישראלי או הישמעאלי, או איך שיקרא לזה אדוני השר הקומיסר.

יואל חסון: ועם כל הכבוד, אין לי ציפיות, אדוני השר, מהוועדה.

אופיר אקוניס: איזה שטויות.

אופיר אקוניס: איזו רמה.

אופיר אקוניס: אתה רוצה להתחיל לרדת?

אופיר אקוניס: אין בעיה, אפשר.

יואל חסון: אבל אני מוטרד מדבר אחד: ואתה אדוני, השר אקוניס, עדיין לא היה לך את המזל, והוא יבוא, אני מאחל לך את זה, לשבת באופוזיציה, ויום אחד גם אתה תהיה באופוזיציה - - -

אופיר אקוניס: חשבתי שבאו"ם.

אופיר אקוניס: כל יום אני במקום אחר.

יואל חסון: אם אתה רוצה להיות באו"ם, אז תלך לאו"ם ותשאיר אותנו עם כל הבלגן, אדוני השר.

אחמד טיבי: אני הראשון שתומך באקוניס לאו"ם.

אחמד טיבי: זה חשוב לעניין הפלסטיני.

אופיר אקוניס: תודה רבה.

אופיר אקוניס: טוב מאוד.

אופיר אקוניס: לראשונה טיבי ואני מסכימים.

יואל חסון: אני מציע לחברי הכנסת, גם מהקואליציה וגם לשר מהממשלה: תפסיקו עם הפטנט הזה של הקמת ועדות על ועדות על ועדות.

יואל חסון: גם בכנסת הקודמת זה לא היה ראוי.

יואל חסון: יש ועדות סטטוטוריות לכנסת, הן צריכות לדון בדברים האלה, הן צריכות לעשות את זה.

יואל חסון: צחי, הציע פה חבר הכנסת כבל הצעה מאוד הגונה, לעמוד בראש הוועדה הזאת ושיהיה רוב לקואליציה בוועדה הזאת.

יואל חסון: והוא גם התחייב שזה יגיע במועד לדיון, כפי שאתה ביקשת.

יואל חסון: אני חושב שזו הצעה הגונה, וזו הצעה ששומרת על סדרי מינהל בכנסת.

איילת נחמיאס ורבין: אני שלושה חודשים בכנסת בסך-הכול.

איילת נחמיאס ורבין: אני כבר ראיתי חוקים הרבה יותר עבים מהחוק הזה.

איילת נחמיאס ורבין: אלה התיקונים שמבקשת הממשלה להביא.

איילת נחמיאס ורבין: אני לא מצליחה להבין למה צריך להקים ועדה מיוחדת, למעט זה, צחי, עם כל הכבוד, שרוצים לנטרל את השליטה ואת העצמאות של חברי הכנסת.

איילת נחמיאס ורבין: אמרתי לך, ובמליאה בשבוע שעבר עליתי ודיברתי על סעיפים פה שהם סעיפים מאוד חשובים בעיני שמגנים על היוצרים.

איילת נחמיאס ורבין: אז מה?

איילת נחמיאס ורבין: אז זה אומר אוטומטית שבוועדת הכלכלה אני אתנגד לתיקונים?

איילת נחמיאס ורבין: או למשל, לתיקון שמבקש להביא השר אקוניס: חוק השידור הציבורי הישראלי או רשות השידור הישראלית?

איילת נחמיאס ורבין: נו, באמת, תנו לנו קצת יותר קרדיט בדבר הזה.

איילת נחמיאס ורבין: אין ישיבה של ועדת כנסת שלא באים ומבקשים להקים איזושהי ועדה לאיזה משהו, או לחלופין, להצריח בין נושאים של ועדות בצורה באמת-באמת הזויה.

איילת נחמיאס ורבין: חברים, זה לא מתקבל על הדעת.

דוד ביטן: תני דוגמה.

אופיר אקוניס: רגע, אם זה היה בוועדת השקיפות זה היה בסדר?

איילת נחמיאס ורבין: תני דוגמה?

איילת נחמיאס ורבין: תיקון מס' 104 לחוק התכנון והבנייה שרק אחרי הגשת הרביזיה של חבר הכנסת - - -

דוד ביטן: את אומרת: כל הזמן.

דוד ביטן: על מה את מדברת?

דוד ביטן: אל תגידו סתם דברים.

איילת נחמיאס ורבין: ידידי, על הלגו ועל הפליימוביל, אנחנו כבר דיברנו יותר מפעם אחת.

דוד ביטן: הוועדות המיוחדות היחידות שהוקמו, אפשר לספור אותן על הידיים.

איילת נחמיאס ורבין: זה לא נכון.

יואל חסון: עוד מעט נגמרו האצבעות כבר.

דוד ביטן: לא.

דוד ביטן: תן לי דוגמה.

איילת נחמיאס ורבין: דוד, זה לא נכון.

איילת נחמיאס ורבין: ואין סיבה באמת שהתיקונים שמובאים פה, למעט הצורך לנטרל את חברי הכנסת, - - -

דוד ביטן: טוב, מי בעד ההצעה כפי שהקראתי אותה, להקים ועדה עם ההרכב הזה?

דוד ביטן: בעד – רוב

דוד ביטן: הבקשה להקמת ועדה מיוחדת לדיון בהצעת חוק השידור הציבורי (תיקון), התשע"ה-2015, אושרה.

דוד ביטן: אני רוצה רק לומר שזה לא אישי נגד איתן.

דוד ביטן: איתן מנהל את הוועדה בצורה מצוינת.

אחמד טיבי: זה פרסונלי.

אחמד טיבי: זה לא אישי.

איתן כבל: זה כמו ב"קוזה נוסטרה".

איתן כבל: שום דבר לא אישי.

איתן כבל: הכול אישי.

דוד ביטן: וזה נכון שהיו דיונים, וגם הוקמה ועדה מצומצמת לעניין רשות השידור.

דוד ביטן: אבל זה המצב.

אופיר אקוניס: תודה רבה.

צחי הנגבי: אני רק מבקש ממי שלא נתן שמות, שיעביר לנו - - -

דוד ביטן: אוקי.

דוד ביטן: אני היום אודיע למליאה, אז תמסרו לי שמות.

דוד ביטן: בסדר?

איילת נחמיאס ורבין: דוד, אל תהיה מודאג.

איילת נחמיאס ורבין: יש לך - - - במליאה היום.

דוד ביטן: אין לי בעיה.

דוד ביטן: אין לי בעיה.

איתן כבל: אני אומַר את הדברים שלי במליאה, לא שחשבתי שיהיה אחרת.

איתן כבל: אבל שתדעו לכם, במלחמה כמו במלחמה, לכל דבר ולכל עניין.

איתן כבל: בחברוּת, דרך אגב, עם חיוך.

איתן כבל: זו תהיה מלחמה מחויכת.

דוד ביטן: ולהגיד לישראל שיבוא לדבר אתך, או לא?

איתן כבל: אמרתי: זו תהיה מלחמה מחויכת.

איתן כבל: זה מה שיפה.

דוד ביטן: להגיד לו שידבר אתך?

דוד ביטן: אני אגיד לו שיבוא וידבר אתך.

איתן כבל: אמרתי: שום דבר לא יהיה בכעס.

איתן כבל: אני הפסקתי לכעוס.

דוד ביטן: אייכלר, לאן אתה הולך?

דוד ביטן: יש עכשיו חוק הכּשרות.

איתן כבל: אייכלר עכשיו בדיינים.

דוד ביטן: אז בשביל מה?

דוד ביטן: אתה עושה סיבוב?

דוד ביטן: לא הבנתי את הסיבוב.

ישראל אייכלר: אני צריך לפגוש את השר הקומיסר ולהגיד לו שבימי בן-גוריון כל מהורת חדשות היתה צריכה להיות מאושרת בטלפון עם לשכת ראש הממשלה - - -

איילת נחמיאס ורבין: אני חושבת שאנחנו חוזרים לשם, הרב אייכלר, לאט-לאט.

ישראל אייכלר: לא יודע, אבל תזכרו את זה.

איתן כבל: אייכלר, דרך אגב, זה לא בטוח שזה לא קורה היום.

איילת נחמיאס ורבין: מה אמרתי?

איילת נחמיאס ורבין: סליחה, כבל, לא להעתיק מה שאמרתי.

איתן כבל: בסדר, סליחה.

איתן כבל: לא שמעתי.

איתן כבל: אני עם ירידת שמיעה רצינית.

איילת נחמיאס ורבין: אני יודעת.

דוד ביטן: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה-2015 – קביעת ועדה.

איתן כבל: אדוני, אני סבור ששני הסעיפים האלה אמורים להיות בוועדת הכלכלה.

איתן כבל: מקדמת דנא כל התיקונים הנוגעים לכשרות נעשו בוועדת הכלכלה.

איתן כבל: רק לפני שבוע קיימתי דיון מהיר על הונאה בכשרות.

איתן כבל: הוועדה שדנה בעניין הזה היתה ועדת הכלכלה.

איתן כבל: אני אומר את זה פשוט, בלי סיפורים.

דוד ביטן: מה הקשר של זה לוועדת הכלכלה?

איתן כבל: אני לא קבעתי.

איתן כבל: אני הרבה שנים פה, אבל יש גבול גם כמה שנים אני פה.

איתן כבל: שני תיקונים נעשו פה, ב-2005 ובשנת 90' ומשהו.

איתן כבל: שני התיקונים הנוגעים להונאה בכשרות היו בוועדת הכלכלה.

איתן כבל: אני אומר גם ליועצת המשפטית: אני מאלה שתמיד מבקש שהיועצים המשפטיים אלה שיקבעו, ולא אנחנו, לאיזו ועדה זה מוסמך.

איתן כבל: לא בגלל שאני חושב שהעניינים הם משפטיים.

איתן כבל: אני מבקש שהיועצת המשפטית של ועדת הכלכלה תבוא בדברים עם היועץ המשפטי של הכנסת.

דוד ביטן: למה זה דבר של ועדת הכלכלה?

דוד ביטן: מה יש פה בכלכלה?

דוד ביטן: כל דבר אני יכול להגיד שזה כלכלה.

איתן כבל: לא, לא.

איתן כבל: זה לא כל דבר.

איתן כבל: עובדה שלא.

<ארבל אסטרחן: חוק איסור הונאה בכשרות נחקק בשנת 1983 ונדון אז בוועדת החוקה.

<ארבל אסטרחן: לפי החוק יש שתי ועדות שמאשרות תקנות מכוחו.

<ארבל אסטרחן: יש סעיף אחד שלפיו התקנות הן באישור ועדת החוקה, וסעיף אחר שלפיו התקנות הן באישור ועדת הכלכלה, והשר הוא השר לענייני דתות, שזה היום השר לשירותי דת.

דוד ביטן: ואיפה דנים בדתות?

<ארבל אסטרחן: בוועדת הפנים.

דוד ביטן: אתה רואה?

איתן כבל: דוד, ברור כשמש לאור הירח.

איתן כבל: זה לא העניין עכשיו.

איתן כבל: אני קודם כל מודה לאדוני שהסב את תשומת לבי.

איתן כבל: העניין הוא אחר.

דוד ביטן: כאן אני חושב שאתה לא צודק.

אוסאמה סעדי: גם כשהוא צודק זה לא עוזר לו.

אוסאמה סעדי: אז מה זה משנה?

דוד ביטן: לא משנה, אבל הוא יודע מה דעתי - - -

<ארבל אסטרחן: ושני התיקונים לחוק, כפי שציין חבר הכנסת כבל - - -

איתן כבל: דוד, הנה, בדיוק מה שאומרת גם היועצת המשפטית: בחוק איסור הונאה בכשרות היו עד היום שני תיקונים, הראשון ב-1991 והשני ב-2005.

איתן כבל: שניהם טופלו בוועדת הכלכלה.

איתן כבל: זה הכול.

דוד ביטן: אני מציע שזה יעבור לוועדת הפנים מכוח זה שהדתות - - -

איתן כבל: אבל לפחות שאני אבין למה למרות זאת.

<ארבל אסטרחן: זה בוודאי נושא שיכול להתאים מאוד לוועדת הפנים - - -

איתן כבל: גברתי היועצת המשפטית, ראינו כבר בדיון הקודם שאפשר לסדר הכול.

איתן כבל: זו לא השאלה איך לסדר.

<ארבל אסטרחן: הוא מתאים יותר לוועדת הפנים, אבל הוא יכול ללכת גם לוועדת הכלכלה.

דוד ביטן: דוד, שמעת?

דוד ביטן: עכשיו אתה יכול להחליט מה שאתה רוצה.

דוד ביטן: הוא יכול ללכת לוועדת הכלכלה.

דוד ביטן: ברור, הוא יכול ללכת לכל ועדה.

איתן כבל: לא, לא.

איתן כבל: דוד, אתה חושב שעברתי ברחוב ואמרתי, חוק הונאה בכשרות - - -

דוד ביטן: אז אמרתי, זה נושא באמצע.

דוד ביטן: למה?

דוד ביטן: יש אזכור של ועדת הכלכלה, מצד שני, הדתות שייך לפנים.

דוד ביטן: אז אנחנו נחליט.

דוד ביטן: אייכלר, אתה יכול לוותר?

ישראל אייכלר: ממש משפט אחד.

ישראל אייכלר: אל"ף, איתן כבל ראוי להיות שר הדתות ואני אתמוך אם הוא ירצה.

דוד ביטן: הוא מוכן להיות כל שר.

דוד ביטן: העיקר שהממשלה תהיה בראשותו.

ישראל אייכלר: הוא קשור לדת חזק מאוד כל השנים.

דוד ביטן: נמנה אותו דיין, במסגרת זה שיש את הוועדה למינוי דיינים.

דוד ביטן: הכול יהיה בסדר.

ישראל אייכלר: ועדת הפנים היא המפקחת על משרד הדתות והרבנות הראשית - - -

דוד ביטן: תודה, אייכלר.

דוד ביטן: מי בעד ההצעה להעביר את זה לוועדת הפנים?

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: הבקשה לדון בהצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה–2015, בוועדת הפנים והגנת הסביבה אושרה.

דוד ביטן: הצבענו על שתי הצעות.

דוד ביטן: הצבענו על סעיף 1 ועל סעיף 2.

דוד ביטן: הצעת חוק איסור הונאה בכשרות – יש שני תיקונים, ואני מצביע על השני.

דוד ביטן: מי בעד?

דוד ביטן: מי נגד?

דוד ביטן: ומי נמנע?

דוד ביטן: בעד – רוב

דוד ביטן: הבקשה לדון בהצעת חוק איסור הונאה בכשרות (תיקון – הבהרת מצג כשרותי אסור), התשע"ה–2015, בוועדת הפנים והגנת הסביבה אושרה.

דוד ביטן: זה עבר.

דוד ביטן: <3.

דוד ביטן: בחירת סגן ליושב-ראש הכנסת>

דוד ביטן: בחירת סגן ליושב-ראש הכנסת – נשמר מקום לרשימה המשותפת, והם בחרו את אחמד טיבי.

דוד ביטן: מי בעד ההצעה?

דוד ביטן: בעד – רוב

דוד ביטן: ההמלצה לבחירת סגן ליושב-ראש הכנסת אושרה.

<ארבל אסטרחן: זו המלצה למליאה.

<ארבל אסטרחן: < 4.

<ארבל אסטרחן: קביעת ועדות לדיון בהצעות חוק ובהצעה לסדר-היום הבאות:> <א.

<ארבל אסטרחן: הצעת חוק איסור הונאה בכשרות (תיקון – הבהרת מצג כשרותי אסור), התשע"ה–2015> <ב.

<ארבל אסטרחן: הצעת חוק איסור הונאה בכשרות (תיקון – הגדרת המינוח כשר לעניין הטעיה), התשע"ה–2015> <ג.

<ארבל אסטרחן: הצעה לסדר-היום בנושא: חוק לתיקון פקודת העיריות – שידור ישיבות מועצה> <ד.

<ארבל אסטרחן: הצעת חוק השידור הציבורי (תיקון), התשע"ה-2015 – הקמת ועדה מיוחדת לדיון בהצעת החוק>

דוד ביטן: הצעה לסדר היום בנושא:

דוד ביטן: הצעת חוק לתיקון פקודת העיריות בנושא: שידור ישיבות מועצה.

דוד ביטן: אני מציע להעביר את זה לוועדת הפנים.

דוד ביטן: מי בעד?

דוד ביטן: בעד – רוב

דוד ביטן: הבקשה לדון בהצעה לסדר היום בנושא: תיקון פקודת העיריות – שידור ישיבות מועצה, בוועדת הפנים והגנת הסביבה אושרה.

יואל חסון: אדוני, אבל היא אמרה שהיא עמוסה.

יואל חסון: איך אתה מעביר לוועדת הפנים?

יואל חסון: הוא אמר שהוא עמוס.

דוד ביטן: אבל היא יכולה לדון בזה במושב הבא.

יואל חסון: בקדנציה הבאה, אדוני.

דוד ביטן: במושב הבא.

יואל חסון: בקדנציה הבאה.

דוד ביטן: גם בקדנציה הבאה.

דוד ביטן: מה הבעיה?

יואל חסון: גם בקדנציה הבאה-הבאה-הבאה.

דוד ביטן: בנושא הצעת חוק לתיקון פקודת העיריות שידור ישיבות מועצה – העברנו את זה כהצעה לסדר לוועדת הפנים.

דוד ביטן: < 5.

דוד ביטן: ישיבות ועדות הכנסת בפגרת הקיץ 2015>

דוד ביטן: ישיבות ועדות הכנסת בפגרת הקיץ.

דוד ביטן: בבקשה, תציגי את זה.

<ארבל אסטרחן: יושב-ראש הכנסת קבע באישור הוועדה את מועדי פגרת הקיץ, וכעת, כמקובל לפני כל פגרה, נדרשת ועדת הכנסת לקבוע את סדרי עבודת הוועדות בפגרה.

<ארבל אסטרחן: ככלל, הוועדות אינן יושבות בפגרה, אבל יש סמכות לוועדת הכנסת לקבוע סדרי עבודה מיוחדים.

<ארבל אסטרחן: ומעבר לכך, יו"ר הכנסת רשאי להתיר ישיבות נוספות.

<ארבל אסטרחן: יש כעת הצעה שמבוססת על מה שהיה מקובל בפגרות הקיץ הקודמות, ומתחשבת במשך הפגרה שהוא קצר יחסית השנה.

<ארבל אסטרחן: אני פשוט אקריא את הנוסח המוצע.

<ארבל אסטרחן: "ועדת הכנסת, בתוקף סמכותה לפי התקנון, מתירה לוועדות הכנסת, לרבות ועדות מיוחדות ומשותפות, להמשיך בעבודתן בימי פגרת הקיץ, אולם מספר הישיבות שוועדה כלשהי תקיים לא יעלה על שבע, אלא אם כן יו"ר הכנסת יתיר ישיבה או ישיבות נוספות, לפי סמכותו.

<ארבל אסטרחן: ישבות ועדות משנה וסיורים כמוהם כישיבות ועדה והם ייכללו במכסה האמורה.

<ארבל אסטרחן: ההגבלה הזו לא תחול על: ועדת החוץ והביטחון, ועדת הכספים וועדת הכנסת.

<ארבל אסטרחן: זה גם דבר שהוא מקובל.

<ארבל אסטרחן: וגם היא לא תחול על דיוני ועדות בחוק התקציב וחוק ההסדרים.

דוד ביטן: בדיוק.

דוד ביטן: אנחנו מתכנסים בספטמבר.

דוד ביטן: כל הישיבות באותו מועד לא חל.

דוד ביטן: זה מתווסף.

יואל חסון: בגלל סוגיית התקציב וכל מה שבא עלינו עכשיו, וכולל הוועדות המיוחדות, וגם הסיפור של רשות השידור, אני חושב שכל ההחלטה הזאת על הגבלת הוועדות היא החלטה מיותרת, ואני חושב שבמציאות הנוכחית אין צורך להגביל.

יואל חסון: ליושבי-ראש הוועדות יש שכל ישר, והם יידעו מתי יש צורך ומתי אין צורך.

יואל חסון: זה פשוט סתם כבר, אין בזה שום משמעות.

דוד ביטן: האמת היא שאני חושב כמוך.

דוד ביטן: אני גם חושב שכל הנושא הזה של הפגרה הוא יותר מדי זמן.

יואל חסון: לא, לא על זה אני מדבר.

יואל חסון: הבעיה שלנו זה העובדים.

יואל חסון: העובדים גם זקוקים לחופש.

יואל חסון: בוא נגיד מצב שיבוא יושב-ראש ועדה ובאוגוסט ייכנס כל יום, ואז העובדים לא יוכלו לצאת לחופש.

יואל חסון: יש פה בעיה.

יואל חסון: בכל מקרה, אפשר לפנות ליושב-ראש ולבקש, והוא יאשר את זה.

<ארבל אסטרחן: נכון.

<ארבל אסטרחן: ושבע ישיבות זה לא מעט.

דוד ביטן: הבעיה היא עם העובדים, לא עם הח"כים כל-כך.

דוד ביטן: תאמין לי.

דוד ביטן: ודבר נוסף, - - - הצבעות של היושב-ראש.

דוד ביטן: אם הוא יידע שאתה יוצא לחו"ל לחופש, הוא יזמן ישיבה ואתה לא תהיה.

דוד ביטן: זה לא בסדר.

יואל חסון: עם השבע הוא יכול לעשות את זה בכל מצב.

דוד ביטן: אבל אין לו הרבה אופציות.

<ארבל אסטרחן: אני רוצה לציין שהיה פה מנהל מוועדת החוץ והביטחון והציע להחריג גם את הוועדה המשותפת לתקציב הביטחון.

דוד ביטן: למה לא?

דוד ביטן: אני חושב שזה סביר.

<ארבל אסטרחן: אפשר, אבל צריך לדעת שאם היא תדון בענייני תקציב - - -

דוד ביטן: לא, לא.

דוד ביטן: הוא צודק.

דוד ביטן: הוא צודק.

דוד ביטן: נוסיף את זה.

דוד ביטן: לעניין ועדת החינוך – בשל פתיחת שנת הלימודים במהלך הפגרה, היא תוכל לקיים עד עשר ישיבות, ולא שבע.

דוד ביטן: תהיה חופשה מרוכזת מה-17 באוגוסט עד ה-1 בספטמבר, שאז לא יהיו ישיבות ועדות בכלל, למעט ישיבה או סיור של ועדת החינוך בסמוך לפתיחת שנת הלימודים, ולמעט ישיבות שאותן יתיר יו"ר הכנסת באופן חריג, וגם הן יבואו במכסה.

דוד ביטן: והסעיף האחרון, זה סעיף חשוב: כמקובל בפגרות, צריך להודיע לחברי הוועדה על קיום ישיבות מוקדם ככל האפשר ולפחות ארבעה ימים מראש.

דוד ביטן: זה יחול על כל הוועדות, גם אלה שיכולות לשבת ללא הגבלה.

דוד ביטן: הודעה על קיום הישיבה ועל סדר היום – לפחות ארבעה ימים מראש, בתוך זה נכללים יום ההזמנה ויום כינוס הישיבה, כך שבפועל זה פחות מארבעה ימים.

דוד ביטן: ועוד נקבע שאם מכנסים ועדה ביום שיש ישיבת מליאה, אפשר להודיע שלושה ימים מראש.

דוד ביטן: לא ניתן גם להוסיף נושאים לסדר-היום אלא בתקופה הזאת, ומובהר שימי שישי ושבת וחגים נכללים בספירה – כי תמיד השאלה הזאת נשאלת.

דוד ביטן: יש חריג אחד לעניין הארבעה ימים, שזה ועדת החוץ והביטחון, שגם בה תימסר הודעה מוקדם ככל האפשר, אך לא בהכרח ארבעה ימים.

דוד ביטן: בהמשך למה שאמרת, אולי נפנה ליושב-ראש שאם יפנו אליו יותר - - - שיקל על הוועדות להתכנס ולא יעשה בעיות.

<ארבל אסטרחן: זה שיקול דעת שלו.

דוד ביטן: בסדר, אבל אנחנו יכולים לפנות אליו בעניין הזה.

<ארבל אסטרחן: צריך לדעת שזה כבר די הרבה לפי המקובל.

<ארבל אסטרחן: יש פה בעצם לכל ועדה אפשרות לשבת פעם בשבוע בפגרה.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: קביעת ישיבות ועדות הכנסת בפגרת הקיץ 2015 אושרה.

דוד ביטן: אתה רוצה לנמק את ההימנעות?

דוד ביטן: אתה יודע שבהרבה מקומות אפשר לנמק רק הימנעות.

דוד ביטן: לא נגד.

יואל חסון: אולי אתה רוצה להגדיר נוהל חדש, אדוני?

יואל חסון: שרק כשנמנעים מגיבים פה ומתייחסים?

דוד ביטן: לא, לא.

דוד ביטן: אבל ברוב המקומות, מי שנמנע רשאי לנמק למה הוא נמנע.

דוד ביטן: אבל אם אתה לא רוצה – אין בעיה.

דוד ביטן: 6.

דוד ביטן: בחירת ממלא מקום ליו"ר הכנסת בעת היעדרו מן הארץ

דוד ביטן: בחירת ממלא מקום ליושב-ראש הכנסת בעת היעדרו מן הארץ.

דוד ביטן: מי ההמלצה?

דוד ביטן: יצחק וקנין.

<ארבל אסטרחן: צריך להגיד את התאריכים שבהם יו"ר הכנסת ייעדר.

דוד ביטן: מתי הוא נעדר?

דוד ביטן: ב-3 באוגוסט, והוא חוזר ב-13 באוגוסט.

יואל חסון: יאללה, שיבלה וייהנה.

דוד ביטן: והתאריך השני – הוא יוצא יותר מדי לחו"ל.

דוד ביטן: מה קרה לו בזמן האחרון?

<אתי בן יוסף: פעמיים.

יואל חסון: תן לו ליהנות.

דוד ביטן: הוא כבר היה בחו"ל פעם אחת.

יואל חסון: מה, אתה סופר לו, אדוני?

דוד ביטן: למה לא? הוא סופר לי, אני סופר לו.

דוד ביטן: מה הבעיה?

דוד ביטן: למה שאני לא אספור לו?

יואל חסון: אולי נקים ועדת משנה לספירת ימי היושב-ראש בחו"ל?

דוד ביטן: מי בעד ממלא מקום בתאריכים שאנחנו דיברנו?

דוד ביטן: בעד – רוב

דוד ביטן: בחירת ממלא מקום ליו"ר הכנסת בעת היעדרו מן הארץ אושרה.

יואל חסון: סליחה, סליחה, מה התאריכים?

יואל חסון: מתי?

יואל חסון: לא הבנתי.

יואל חסון: 3 באוגוסט עד ה-13, ו - - -

דוד ביטן: עוד פעם אתה רוצה?

דוד ביטן: אמרת שלא מעניין אותך.

יואל חסון: לא.

יואל חסון: אפשר גם את היעד?

יואל חסון: לאן היעד?

<אתי בן יוסף: היעד לא כתוב.

דוד ביטן: מה זה, מתוקף תפקידו או חופשה?

דוד ביטן: מה המצב?

דוד ביטן: הוא לא צריך לציין את זה?

אורן אסף חזן: אם אני רוצה להציע את עצמי?

אורן אסף חזן: אנ יכול לעשות מחטף פה עכשיו.

אורן אסף חזן: - - - ויואל יצביעו אתי ו - - -

יואל חסון: רק בתנאי שחבר הכנסת חזן מצטרף אליו לנסיעה ומגבה אותו שם.

דוד ביטן: מגבה אותו?

דוד ביטן: אתה יודע מה עומד לי על הלשון אבל אני לא אומר את זה.

<קריאות: - - -